
คำนำ

	เอกสาร “รายงานการประเมินตนเองของสถานศึกษา (Self-Assessment Report : SAR) ประจำปีการศึกษา 2562” ฉบับนี้  จัดทำขึ้นเพื่อรายงานผลการดำเนินงานในการพัฒนาการจัดการศึกษาของโรงเรียนบ้านนาทวี  ในปีการศึกษา 2562  ซึ่งเป็นไปตามกรอบกฎกระทรวงการประกันคุณภาพการศึกษา พ.ศ. 2562  นโยบายปฏิรูประบบการประเมินและประกันคุณภาพการศึกษาของสถานศึกษา และประกาศมาตรฐานการศึกษาระดับปฐมวัยและระดับการศึกษาขั้นพื้นฐาน พ.ศ. 2561 ลงวันที่ 6 สิงหาคม 2561  สำหรับให้สถานศึกษาใช้เป็นแนวทางดำเนินงานเพื่อการประกันคุณภาพภายในของสถานศึกษาและเตรียมการสำหรับการประเมินคุณภาพภายนอก  ซึ่งจะทำให้เกิดความมั่นใจแก่ผู้มีส่วนเกี่ยวข้องทุกฝ่ายว่าการจัดการศึกษาของสถานศึกษามีคุณภาพ ได้มาตรฐาน และคงรักษาไว้ซึ่งมาตรฐานจากการดำเนินงานประกันคุณภาพภายในของสถานศึกษา
	เนื้อหาสาระของเอกสาร ประกอบด้วย ข้อมูลพื้นฐาน  ผลการประเมินตนเองตามมาตรฐานการศึกษาของสถานศึกษา  มาตรฐานการศึกษาระดับปฐมวัย พ.ศ. 2562 มีจำนวน 3 มาตรฐาน  ได้แก่  มาตรฐานที่ 1 คุณภาพของเด็ก  มาตรฐานที่ 2 กระบวนการบริหารและการจัดการ  มาตรฐานที่ 3 การจัดประสบการณ์ที่เน้นเด็กเป็นสำคัญ  รวมทั้งสรุปแนวทางการพัฒนาและความต้องการความช่วยเหลือ
	โรงเรียนบ้านนาทวีขอขอบคุณคณะครู  นักเรียน  คณะกรรมการสถานศึกษาขั้นพื้นฐาน  ผู้ปกครอง  ชุมชน และผู้เกี่ยวข้องทุกฝ่าย ที่มีส่วนร่วมดำเนินงานในการพัฒนาการศึกษาของโรงเรียนให้มีคุณภาพสูงขึ้นอย่างต่อเนื่อง  หวังเป็นอย่างยิ่งว่า เอกสารฉบับนี้จะเป็นประโยชน์ในการนำไปเป็นฐานข้อมูล  สารสนเทศเพื่อการยกระดับคุณภาพการศึกษาของโรงเรียน และการส่งเสริม สนับสนุนของหน่วยงาน  องค์กรต่าง ๆ  รวมทั้งหน่วยงานต้นสังกัดในการพัฒนาคุณภาพการจัดการศึกษาต่อไป

(นายสมชัย  อ่อนแก้ว)
ผู้อำนวยการโรงเรียนบ้านนาทวี

